અનુષ્કાએ કહ્યું હતું, “હું હોલિવુડની ફિલ્મ મેળવવા સક્રિય નથી. મારું માનવું છે કે જો નસીબમાં હોય તો વાત એમ જ બની જાય છે. જો કંઈ સારી ઑફર મળશે તો હું ચોક્કસ વિચારીશ. પરંતુ હું હોલિવુડ ફિલ્મ કરવા મરી નથી રહી.” અનુષ્કાએ વધુમાં એમ પણ જણાવ્યું કે “કલાકાર કોઈ પણ પ્રકારની ફિલ્મમાં કામ કરી શકે છે. તે પછી હોલિવુડની ફિલ્મ હોય કે કોરિયન ફિલ્મ. તમારો રોલ રસપ્રદ હોવો જોઈએ અને તમને અભિનયક્ષમતા પુરવાર કરવાનો મોકો મળવો જોઈએ. હું બસ આ જ બાબતને ધ્યાનમાં રાખીને ફિલ્મ સાઈન કરીશ.”